Messiaanlik kogudus ja äratuskeskus
Au Kuningas Jeruusalem
Tuld Jeruusalemmast
Pastor Oren Lev-Ari
Usk on loodetava tõelisus, nähtamatute asjade tõendus.
Selle kohta on ju esivanemad saanud tunnistuse.
Usus me mõistame, et maailmad on valmistatud Jumala Sõna läbi,
nii et nägematust on sündinud nähtav.
Usk on loodetava tõelisus.
Usk on usaldus sinu nägemusse,
ehk sellesse, mida näed oma südame silmadega.
Usk võib teostuda vaid siis, kui oled Jumala nägemuses
ja Tema nägemus on sinus.
Palvetame koos:
Mul on Jumala Sõna ja täna ma õpin sellest, uuenen
ning see uuendab mu meele, et võiksin õppida tundma Teda
ja käima Temaga maa peal armastuses, usus ja lootuses.
Jeesus Kristus on Jumala Sõna, mis sai lihaks ja vereks.
See, mis ma täna õpin, murrab liha väe minu elus
ja ma toodan palju vilja ning toon au Jumalale.
Jeesuse Kristuse nimel.
Tuld Siionist
Sõbrad!
Meis on usku.
See on meie sees. Miks?
Kuna kirjas Roomlastele öeldakse, et kes usub oma südames
ja tunnistab suuga, saab päästetud.
Kui tunnistasime oma patud ja palusime Jeesuse oma südamesse
Päästjaks, asus usk meisse.
Jumala usk tuli meie sisse.
Kuidas usk toimib ja avaldub?
Nägemuse kaudu.
Usk usub millessegi. Millesse?
Kui inimesel ei ole nägemust, kuidas saab usk töötada?
Usk tuleb kuulmisest ja kuulmine Jumala Sõna kaudu.
Kust tuleb nägemus? Seegi tuleb Jumala Sõnast.
Kuidas võib usk töötada ja ilmneda, kui pole nägemust?
Kui sul pole visiooni ja sa ei mõtle tulevikule,
kuidas saab usk töötada?
Mõned mõtlevad pidevalt halbadele asjadele.
See on nende nägemus.
Läheb halvasti, jään haigeks, raha saab otsa,
lastega juhtub midagi.
On kirjutatud: Ma ei ole näinud õiget hüljatuna
ega tema lapsi leiba kerjamas.
Nägemus, nägemus, nägemus. Ilma nägemuseta usk ei tööta.
Kui meil on usku, siis kuidas see kasvab?
Te ju teate, et usk peab kasvama.
Meie usk hakkab kasvama, kui hakkame kuulutama Jumala Sõna.
Kui me Jumala Sõna ei räägi, meie usk ei kasva.
Jumala Sõna on usu seemnele kui elav vesi.
Jumala Sõna kastab ususeemet ja usk hakkab kasvama.
Kui kuulutad iga päev Jumala Sõna ja Jumalalt saadud nägemust,
mina kuulutan seda palves iga päev ja räägin sellest inimestele,
hakkab su usk kasvama.
Kui räägid Jumala Sõna vastu, hakkab su usk vähehaaval surema.
Kas keegi mõistab mind?
Kui räägid Jumala Sõna vastu, räägid iseenda vastu.
Ilma usuta on võimatu Jumalale meelepärane olla.
Sest kõik, mis ei ole usust, on patt.
Kui räägime selle vastu, mis on meie sees,
teeme pattu.
Jumal andis meile oma usu ja Sõna ning suure nägemuse.
Mis on sinu nägemus?
Minu nägemus on, et siin on tuhandeid inimesi
ja see kogudus saab paljude koguduste emaks maailmas.
Usun, et see kogudus kasvab ja kannab palju vilja.
Ühel päeval seisan Jeesuse ees ja Ta ütleb mulle:
Sa hea ja ustav sulane. Olid ustav väheses,
panen sind palju üle.
See on minu nägemus.
Usun, et siin Jeruusalemma koguduses saab olema 300 peret:
mehed, naised ja lapsed, kes on õnnistatud.
Usun, et see kogudus saab oma ruumid.
Usun, et selle koguduse pered saavad õnnistatud.
Usun, et mina ja mu pere teenime elu lõpuni Jumalat.
Usun, et mu lapsed hakkavad teenima Jeesust Kristust.
Mida sina usud?
Rääkisin vaid veidi sellest, millesse mina usun.
Usun, et igaüks teist võib ajada välja kurje vaime,
tervendada haigeid ja äratada üles surnuid.
Seepärast ma olen ikka veel siin.
Mul oleks täna palju tegemist, kuid ma olen siin,
kuna ma usun, et Jumal andis mulle nägemuse.
Usk ei saa kasvada, kui sa ei meenuta endale iga päev
Jumala antud nägemust.
Usk on loodetava tõelisus,
nähtamatute asjade tõendus.
Sa pead nägema tänasest veidi kaugemale.
Pead vaatama ettepoole.
Nägin hiljuti unenäo.
Keegi jutlustas ühes kohas. Küsisin, mis ta nimi on.
Ta ütles: "Miks sa küsid? See on väga huvitav.
Minu nimi on: Edasi. (heb. 'kadima') Teretulemast!"
Küsimus ei olnud Knesseti Kadima parteis,
vaid see oli midagi vaimset.
Pead nägema veidi kaugemale.
On huvitav, et kui olin Venemaal jutlustamas,
tulid minu juurde kaks naist, kes mind isegi ei tundnud.
Üks neist hakkas mulle prohveteerima seda, millesse ma usun.
Teine oli algul veidi arglik, kuid palvetas hiljem minu eest
täpselt samu asju.
Jumal teab, kuidas julgustada, kasvatada ja aidata sul uskuda.
Au Kuninga kogudus.
Mida sina iga päev kuulutad?
Millest mõtled?
Kui sa ei mõtle õigesti, siis sa ka ei räägi õigesti.
Pead puhastama oma mõtted ja uuendama oma meele
Jumala Sõna ja Püha Vaimu ligiolu kaudu.
Need ei ole ainult sõnad, ma kogen seda iga päev.
Küsimus on sügavast ja lähedasest suhtest Jumalaga.
Tead, mida tahad, mis on su ülesanne ja miks sa siin oled.
Sa ei kukkunud lihtsalt taevast alla ega pole ilma põhjuseta kristlane.
Pead järgima Jumala Sõna, andma Jumalale au
ja kandma palju vilja.
See on usklike ülesanne.
See maailm on kurjuse ja saatana võimuses.
Maailm ei saa ülendada Jumalat, kuid Jumala lapsed saavad.
On kirjutatud, et kogu loodu ootab Jumala laste ilmsiks saamist.
Kui sa ei usu, mis ilmutust saab olla?
Sa pead uskuma.
Usk ei ole vaid osa su elust, usk ongi su elu.
Usk on elustiil, nagu Derek Prince ütles.
Sõbrad!
Usk ei saa töötada ilma nägemuseta.
Kui sul on nägemus, hakka seda kuulutama,
et su usk iga päev kasvaks.
Heebrealastele 11:3 -
Usus me mõistame, et maailmad on valmistatud Jumala Sõna läbi,
nii et nägematust on sündinud nähtav.
Teisisõnu, mida Jumal tegi?
Jumal kutsub olematuid asju otsekui olevaid.
Kuid mida Jumal tegi?
Vaadake siia! Tahan, et mõistaksite midagi.
Lähme 1. Moosese raamatusse.
1. Moosese 1.
Paljud inimesed ei mõista mind.
Paljud inimesed ei mõista tihti, millest ma räägin.
See on tõde. Räägin teile kogemusest.
"Alguses lõi Jumal taeva ja maa. Maa oli tühi ja paljas
ja pimedus oli sügavuse peal ja Jumala vaim hõljus vete kohal.
Ja Jumal ütles: "Saagu valgus!" Ja valgus sai."
Jumal kutsus nähtamatuid asju nähtavaks.
Neid ei saa näha füüsiliste silmadega,
kuid vaimsed silmad näevad neid.
Seepärast palvetas apostel Paulus, et me Issanda Jeesuse Kristuse Jumal,
au Isa, annaks teile tarkuse ja ilmutuse vaimu
ja valgustaks teie südame silmad, et näeksite, kes te olete
ja mida Jumal on teile andnud.
Jumal usub kõige rohkem.
Jumal ütles usus: Saagu valgus!
Enne seda Jumal siiski nägi seda.
Kui sul on nägemus ja hakkad seda kuulutama,
siis pole võimalik, et see Jumala määratud ajal ei täituks.
Selle mitte täitumine ei ole võimalik.
Kui Jumal nimetab nähtamatuid asju nähtavateks, suudan seda minagi.
Pole midagi, kui maailm mind hulluks peab.
Võib-olla olen maailma meelest mõistuse kaotanud.
Mul on Kristuse meel. See ongi tõde.
Võib-olla maailm naerab mu üle.
Vaatame, kes naerab viimasena.
Kui Jeesus tuleb, saan ma palju naerda.
Ehk mõistate, mida ma mõtlen.
Nad võivad täna naerda, kuid vaatame, kes naerab viimasena.
See on tõsi.
Sõbrad!
Usk on loodetava tõelisus,
nähtamatute asjade tõendus.
Ära püüa küsida, mida teine näeb,
kui tal pole sama nägemust, mis sinul.
Ta ei näe ise ja hävitab seetõttu ka sinu nägemuse.
Kas keegi kuuleb mind?
See on midagi suurt.
Seepärast ma küsin vaid mõnedelt inimestelt, mitte kõigilt.
Usaldan neis olevat Jumalat ja nende suhet Jumalaga
ning tean, et nad tunnevad Jumalat.
Seepärast ma ei küsi kõigilt, kui Jumal mulle midagi avaldab.
Kindluse mõttes võin mõnega rääkida, eriti Rivkaga.
Kas olete minuga?
Mida sa peaksid tegema, et su usk töötaks? Kuulutama.
Tuletame meelde üht naist.
Avame Markuse evangeeliumi 5. peatüki.
Markuse 5:25 -
"Jai üks naine, kes oli olnud kaksteist aastat veritõves
ning palju saanud kannatada arstide käes ja ära kulutanud kõik,
mis tal oli, ega olnud saanud mingit abi,
vaid pigem oli ta tõbi läinud halvemaks.
olles kuulnud lugusid Jeesusest, läks ta rahvahulga seas ta selja taha
ja puudutas tema kuube."
Kuulake nüüd hoolega.
Naine mõtles: "Kui ma saaksin tema kuubegi puudutada,
siis ma paraneksin!"
Kõigepealt ta kuulis.
Usk tuleb kuulmisest ja kuulmine Jumala Sõna kaudu.
Naine oli kuulnud tunnistusi Jeesusest.
Kes on Jeesus? Jumala Sõna, kes sai lihaks ja vereks.
Kuulake, sõbrad!
Ta oli seda kaua aega oodanud.
Tal oli nägemus ühel päeval terveks saada.
Ma ei ole sellest varem rääkinud.
Tal oli nägemus: Ühel päeval olen ma terve.
Ta ütles seda kindlasti oma südames.
Seejärel ta kuulis, et keegi tervendab tasuta haigeid,
mitte nii nagu arstid.
Ta kuulis seda ja mida ta tegi?
Ta hakkas rääkima. Miks?
Et usk kasvaks.
Hirm on mingis mõttes samuti usk.
Naine kartis, sest ta ei tohtinud Jeesust puudutada.
Jeesust peeti tol ajal prohvetiks ja suureks õpetajaks.
Osalt oli seal hirm.
Piibel ütleb, et me ei saanud kartuse vaimu,
vaid väe ja armastuse ja mõistliku meele vaimu.
Teisalt oli usk ja nägemus.
Ta ütles: "Kui ma saaksin tema kuubegi puudutada ..."
Nii hakkas usk kasvama.
Naine ei peatunud, vaid tegutses vastavalt sellele,
mida ta uskus ja rääkis.
Paljud ei saa seda, mida paluvad, kuna me peame nii rääkima kui tegema.
Jumal on määranud ajad.
Lisaks sõnadele sa pead ka tegutsema.
Täpselt nagu Jumal ütles Joosuale, Nuuni pojale:
tehke seda ja teist.
Nad pidid kõigepealt rääkima ja siis tegema.
Nad marssisid ümber müüride ning puhusid seejärel pasunat
ja vallutasid Jeeriko.
Kas Jumal ei saa anda kõike lihtsalt niisama?
Jah, kuid Ta tahab, et sina vastutaksid;
et see muutuks sulle kalliks ja sa mõistaksid usu printsiipe.
Tuld Siionist
Vaatame, mis Ta ütles. Markuse 5:29 -
"Ja kohe kuivas ta vereläte ja ta tundis oma ihus,
et ta oli paranenud sellest hädast.
Ja Jeesus, tundes endamisi, et vägi oli temast välja läinud,
pööras kohe rahvahulga seas ümber ja küsis: Kes puudutas mu rõivaid?"
Kas teate, mis juhtub, kui elame usus?
Tõmbame ligi Jeesuse ja Püha Vaimu väe.
Kirjutatud on, et Jumal täidab kõik meie vajadused
oma au rikkust mööda Kristuses Jeesuses.
Kõikidele meie probleemidele leidub lahendus Jumala väes.
Jumala vägi lahendab probleemid. See on Püha Vaimu võidmine.
See lahendab probleemid ja kõik, mis on vastu Jumala Sõnale.
Jeesuse vägi teeb seda.
Kui elame usu järgi, saame Jeesuselt jõudu
ja meie probleemid lahenevad.
Jeesus küsis: Kes puudutas mu rõivaid?
Miks ta seda küsis?
Kuna keegi puudutas teda usus.
Jeesus teab, kes puudutab usus ja kes mitte.
Võite siis mõista, kui 2 inimest istuvad
ja ma ei ole veel palvetanud haigete eest,
palvetasin vaid sõna eest.
Ta tõuseb ja ütleb: "Ma näen. Ma ei vaja enam prille."
Jutlustan võimsa sõnumi ja Jumala vägi on kohal.
Siis nad paluvad, et palvetaksin nende valude pärast.
Kuid alles ma jultustasin sellest. Kas te ei mõistnud midagi?
Kas saate aru?
See naine rääkis, tegutses ja sai vastuse.
Jüngrid ütlesid talle: "Sa näed, et rahvahulk su ümber tungleb,
ja küsid veel: "Kes puudutas mu rõivaid?"
Jüngrid ei olnud veel uuesti sündinud,
kuigi neil oli ilmutus sellest, et Jeesus on Messias.
Ometi ei mõistnud nad, kes Ta tegelikult oli.
Kord ütlesid nad: Näita meile Isa.
Jeesus ütles: Nii kaua olete te olnud minuga, ja te ei tunne mind?
Nad arvasid, et Jeesus eksib vahel.
Sellest pole midagi, sest nad polnud veel uuesti sündinud.
Ometi arvavad uuestisündinud usklikud vahel,
et Jeesus eksib.
See on suur probleem.
Jeesus ei eksi kunagi. Ta on täiuslik.
Meie eksime, kuid Jeesus mitte.
Nad ütlesid: Kuidas sa küsid, kes mind puudutas?
Jeesus ütles: Teie ei saa aru.
Mind puudutas keegi, kes pole nagu teie.
Keegi puudutas mind usus. Ehk tulin siia selle naise pärast.
See on väga võimas.
Oled ehk ainus kogu rahva seas, kelle juurde Jeesus tuleb.
Pead seda võimalust ära kasutama.
Võib-olla oled oma peres ainus ja pead olukorda ära kasutama.
Kuidas saavad inimesed päästetud, kui sul ei ole elavat tunnistust?
Tunnistus tuleb usust elavasse Jumalasse,
kelle vägi voolab.
Sa ütled: Uskusin ja sain.
Mida ütleb Piibel? Ma usun, seepärast ka räägin.
Mis siis juhtus?
"Ent Jeesus vaatas ringi et näha, kes seda oli teinud.
Aga naine, kes teadis, mis talle oli sündinud,
tuli kartes ja värisedes ning langes Jeesuse ette
ja rääkis talle kogu tõe."
Pead alati Jumalale tõde rääkima, mitte seda, mida tunned.
On vaid üks tõde.
Vaadake, mis juhtus.
Jeesus lausus aga talle: "Tütar, sinu usk on su päästnud."
Ta ei öelnud 'mina', vaid 'sinu usk on su päästnud'.
"Mine rahuga ja ole terve oma vaevast."
Sõbrad! Tahan teile midagi öelda.
Teis oleva Jumala usu taga ei seisa inimene, vaid Jumal ise,
kes ütleb: Mine rahuga ja ole terve.
Seetõttu otsustan uskuda.
Ma mitte üksnes ei räägi, vaid ka tegutsen.
Mida ma teen?
Ma usun, hakkan uurima Jumala Sõna ja oma mõtteid puhastama,
uuendama oma meelt Jumala Sõna järgi
ja kuulutan Jumala poolt mulle antud nägemust.
Kui Jumal ütleb: "Nüüd on aeg, tee nii!",
hakkan tegutsema, kuna usk ilma tegudeta
on kui surnud ihu ilma vaimuta.
Siis saan, kuna ma ei ehita omal jõul.
Ma ei looda oma tegudele, vaid Tema tõotustele.
Loodan Jumala tõotusele. Kui Ta nii ütles, sellest piisab.
Au Kuninga kogudus
Palvetame.
Usk on loodetava tõelisus,
nähtamatute asjade tõendus.
Aitäh, Isa, et kutsud nähtamatuid asju otsekui nähtavaid.
Minagi teen sama, kuna näen seda, mida oled valmistanud minu
ja selle koguduse jaoks. Tean, et oled valmistanud õnnistusi.
Teekonnal esineb ehk raskusi, kuid tean, et Sina oled ustav.
Jeesus ütles: Minu lambad kuulevad ja tunnevad mu häält.
Sinu hääl on armastuse hääl.
Aitäh, et sa kutsud meid.
Issand on mu karjane, mul pole millestki puudus.
Haljale aasale paneb ta mind lebama, hingamisveele saadab ta mind;
Ta kosutab mu hinge, ta juhatab mind õiguse rajale
oma nime pärast. Kui ma käiksin ka surmavarju orus,
ei karda ma kurja, sest sina oled minuga.
Sa katad mu ees laua mu vaenlaste ligiolus.
Sa võiad mu pea õliga; mu karikas voolab üle.
Vaid headus ja heldus järgivad mind kogu eluaja
ja ma saan elada Issanda kojas igavesti.
Kõik on võimalik sellele, kes usub.
Usume, et meile on Jeesuse vermete läbi tervis tulnud.
Usume, et Sina oled täitnud kõik meie vajadused
oma au rikkust mööda Kristuses Jeesuses.
Sa võid teha rohkem, kui me palume.
Võtame selle nüüd vastu Jeesuse Kristuse nimel.
Ülal on meie kontaktandmed Iisraelis, kui keegi soovib toetada meie tööd.
Tõlge: Monika Jaaguri